CELEX: 32004R1733
Language: el
Date: 2004-10-05 00:00:00
Title: Κανονισμός (ΕΚ) αριθ. 1733/2004 της Επιτροπής, της 5ης Οκτωβρίου 2004, για τροποποίηση του κανονισμού (ΕΚ) αριθ. 635/2004 σχετικά με τον καθορισμό της τιμής συναλλάγματος που εφαρμόζεται το 2004 σε ορισμένες άμεσες ενισχύσεις και μέτρα διαρθρωτικού ή περιβαλλοντικού χαρακτήρα

6.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 309/5
            
         
      ΚΑΝΟΝΙΣΜΌΣ (ΕΚ) αριθ. 1733/2004 ΤΗΣ ΕΠΙΤΡΟΠΉΣ
   
   της 5ης Οκτωβρίου 2004
   για τροποποίηση του κανονισμού (ΕΚ) αριθ. 635/2004 σχετικά με τον καθορισμό της τιμής συναλλάγματος που εφαρμόζεται το 2004 σε ορισμένες άμεσες ενισχύσεις και μέτρα διαρθρωτικού ή περιβαλλοντικού χαρακτήρα
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 2808/98 της Επιτροπής, της 22ας Δεκεμβρίου 1998, περί λεπτομερειών εφαρμογής του γεωργονομισματικού καθεστώτος του ευρώ στον γεωργικό τομέα (1), και ιδίως το άρθρο 4 παράγραφος 3 δεύτερη φράση,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 4 παράγραφος 1 πρώτο εδάφιο του κανονισμού (ΕΚ) αριθ. 2808/98, η γενεσιουργός αιτία της συναλλαγματικής ισοτιμίας για τη στρεμματική ενίσχυση για τους καρπούς με κέλυφος που προβλέπεται στον τίτλο IV κεφάλαιο 4 του κανονισμού (ΕΚ) αριθ. 1782/2003 του Συμβουλίου (2), για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς καθώς και για την τροποποίηση ορισμένων κανονισμών, είναι η έναρξη της περιόδου εμπορίας για την οποία χορηγείται η ενίσχυση.
            
         
               (2)
            
            
               Σύμφωνα με το άρθρο 4 δεύτερο εδάφιο του κανονισμού (ΕΚ) αριθ. 659/97 της Επιτροπής, της 16ης Απριλίου 1997, σχετικά με λεπτομέρειες εφαρμογής του κανονισμού (ΕΚ) αριθ. 2200/96 του Συμβουλίου, όσον αφορά το καθεστώς παρεμβάσεων στον τομέα των οπωροκηπευτικών (3), η περίοδος εμπορίας των καρπών με κέλυφος αρχίζει την 1η Ιανουαρίου.
            
         
               (3)
            
            
               Ο κανονισμός (ΕΚ) αριθ. 635/2004 της Επιτροπής (4), περιλαμβάνει στο παράρτημά του τη συναλλαγματική ισοτιμία που εφαρμόζεται στα ποσά για τα οποία η γενεσιουργός αιτία είναι η 1η Ιανουαρίου.
            
         
               (4)
            
            
               Ο κανονισμός (ΕΚ) αριθ. 635/2004 δεν αναφέρεται στη στρεμματική ενίσχυση για τους καρπούς με κέλυφος που προβλέπεται στον τίτλο IV κεφάλαιο 4 του κανονισμού (ΕΚ) αριθ. 1782/2003. Πρέπει ωστόσο να προβλεφθεί ότι οι ισοτιμίες που καθορίζονται στο παράρτημα του εν λόγω κανονισμού εφαρμόζονται επίσης στη στρεμματική ενίσχυση για τους καρπούς με κέλυφος.
            
         
               (5)
            
            
               Συνεπώς πρέπει να τροποποιηθεί ο κανονισμός (ΕΚ) αριθ. 635/2004,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 1 πρώτο εδάφιο του κανονισμού (ΕΚ) αριθ. 635/2004, προστίθεται το ακόλουθο στοιχείο στ):
   
               «στ)
            
            
               στη στρεμματική ενίσχυση για τους καρπούς με κέλυφος που προβλέπεται στον τίτλο IV κεφάλαιο 4 του κανονισμού (ΕΚ) αριθ. 1782/2003».
            
         Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Οκτωβρίου 2004.
      
         
            Για την Επιτροπή
         
         Franz FISCHLER
         
         
            Μέλος της Επιτροπής
         
      
   
   
      (1)  ΕΕ L 349 της 24.12.1998, σ. 36· κανονισμός όπως τροποποιήθηκε τελευταία από τον κανονισμό (ΕΚ) αριθ. 1250/2004 (ΕΕ L 237 της 8.7.2004, σ. 13).
   
      (2)  ΕΕ L 270 της 21.10.2003, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 864/2004 (ΕΕ L 161 της 30.4.2004, σ. 48).
   
      (3)  ΕΕ L 100 της 17.4.1997, σ. 22· κανονισμός όπως τροποποιήθηκε τελευταία από τον κανονισμό (ΕΚ) αριθ. 1135/2001 (ΕΕ L 154 της 9.6.2001, σ. 9).
   
      (4)  ΕΕ L 100 της 6.4.2004, σ. 22.